ዕጥቂ ፍሉይ ሓይሊ ሶማል ናይ ምፍታሕ መደብ የለን መርገጺ ኦጋዴን ኣብ ክልል ሶማሌ ኢትዮጵያ ጸገም ኦጋዴን፡ ንዞባ ምብራቕ ኣፍሪቃ'ዉን ዓብዪ ጸገም ነይሩ። ኣብ 1977 ዓመተ ምህረት ፈረንጂ፡ ኣብ ኦጋዴን ዝተኻየደ ኵናት፡ ኣብ ሶማሊያ ንዘጋጠመ ኵናትን ምብትታንን ምኽንያት ከምዝኾነ ይለዓል። ኣብቲ ቐጠና፡ ቀቢላዊ ድርኺት ዝሓዛ ንኣሽቱ ቓጽዖታት ክፍጠራን ህልዉና ዝፈታተን ኵናት ሱር ክሕዝን ተራእዩ። ህዝቢ ክልል ሶማሌ ኢትዮጵያ፡ ምስ ህዝብታት ኢትዮጵያ ኮነ ሃገራት እቲ ዞባ ዘተኣሳስሮ ማሕበረ ቑጠባዊ ዓንዲ ሰፊሕ ከምዝኾነ ዝገልጽ እቲ ሓላፊ፡ "ዝሓዝናዮም መደባት ዘሎ ኩነታት ኣገናዚብና ኢና እንትግብሮም" ይብል። "ኣብ ኢትዮጵያ ኮነ ኣብቲ ዞባ ዘለዉ ማሕበረ ቑጠባዊ ሕቶታት ብምቅዳም፡ ንቕድሜና ኣብ ዙርያ ጠረጴዛ ኾይንና ባህሊ ምክእኣል ኣዕቢና፡ ብሰላማዊ መገዲ ጸገማት ክፍትሑ'ዮም ኢልና ንኣምን" ክብል ይግለጽ ኣቶ ሓሰን። ኣብቲ ክልል እትርከብ ኦጋዴን፡ ብነዳድን ካልኦት ተፈጥሮኣዊ ጸጋታትን ዝማዕበለት ብምዃና፡ ኣብ ቀጻሊ ፖለቲካዉን ቑጠባዉን ተሳትፎ እቲ ግንባር እወንታዊ ክኸዉን'ዩ ዝብል እምነት ኣለና ክብል'ዉን ገሊጹ። ምንጪ ስእሊ, ONLF ብወሃቢ ቃል እቲ ግንባር ኣቶ አዳኒ አብዱልቃድር ጌርሞጌ ዝተመርሐ ልኡኽ ኦብነግ ዝሓለፈ ሰንበት ኣዲስ ኣበባ እንትኣቱ፡ ኣብቲ ዞባ ዝኾነ ዓይነት ድምጺ መሳርሒ ክስማዕ ከምዘይደልን እቲ ክልል ንምርግጋእን ከምዝኾነ ገሊጹ'ዩ። መስራቲ ዋርድ ሄር ኒውስ ዶት ኮም፣ ጸሓፍን ተንታኒ ጉዳያት ቀርኒ ኣፍሪቃን ኣይተ ፈይሰል ሮቤል ድማ፡ ዉሳነ ምቁራጽ ተኩሲ ኦብነግ፡ ነቲ ግንባር ተቐቢሉ መስዋእቲ ክኸፍል ንዝጸንሐ ህዝቢ ክልል ሶማሌ ኢትዮጵያ፡ ዕረፍቲ ዝህብን ህዝቢ ክጽበዮ ዝጸንሐ ጉዳይ ከምዝኾንነን ይገልጽ። እዚ ኣብ ቀጻሊ ንዝካየዱ ልዝባትን ምንቅስቓሳት ሓበራዊ ስራሕን ዓብዪ እጃም ክህልዎ'ዩ'ኳ እንተተብሃለ፡ ቀሊል ክኸዉን ኣይኽእልን ዝብል ስግኣት ግና ኣለኒ ይብል ኣይተ ፈይሰል። "ኣብ ሞንጎ መንግስቲ ኢትዮጵያን ኦብነግን ዝካየዱ ልዝባት ፈተና ዝተመልኦም'ዮም። መጻኢ ዕጫ እቲ ክልል ጠሚቶም ዝካየዱ ልዝባት ከመይ'ዮም ክኾኑ?
